Eila Kaarresalo-Kasari muistelmateoksensa *Jazztyttö* julkistamistilaisuudessa syyskuussa 2020.
**Eila Kaarresalo-Kasari** (s. 11. heinäkuuta 1942 Lahti) on suomalainen elokuvaohjaaja, ihmissuhdekouluttaja ja musiikkitoimittaja.

Elämä
-----

Kaarresalo-Kasari muutti New Yorkiin vuonna 1964 ja suoritti Bachelor of Arts -tutkinnon New Yorkin kaupunginyliopiston (CUNY) City Collegessa 1968 pääaineenaan elokuva. Hän asui runsaat kymmenen vuotta New Yorkissa ja toimi elokuva-alan eri tehtävissä.

Hän on ohjannut ja tuottanut kolme lyhytelokuvaa: *Would Momma Allow?* (1968), *Ampumarata* (Finnish Frustrations, 1969) ja *Kotimaani ompi Suomi* (1972). *Ampumarata* sai Filmiauran Jussi-kunniakirjan ja juryn erikoispalkinnon Tampereen kansainvälisillä elokuvajuhlilla 1970. Amerikkalainen Odeon Films ( naisten tekemien elokuvien levittämiseen erikoistunut yritys toimi New Yorkissa 1970-luvulla (ks. aiheesta muualla) osti sen levitysoikeudet 1971 ja Arte-televisiokanava 1996. 

Sukupuolten epätasa-arvoa käsittelevä *Ampumarata* on ensimmäisiä niin sanottuja naisnäkökulmaelokuvia (). Siitä on tullut vuosien saatossa klassikko, joka kiertää edelleen kansainvälisiä festivaaleja yli 50 vuotta valmistumisensa jälkeen. 

Suomessa Kaarresalo-Kasari oli mukana John Hustonin *Kremlin kirjeen* (1969 ) ja Don Siegelin *Telefon* (1977) kuvauksissa.

Palattuaan lopullisesti Suomeen 1977 Kaarresalo-Kasari alkoi kouluttaa suomalaisia amerikkalaistyylisen small talkin ja flirttailun taidoissa ja kiersi luennoimassa ympäri Suomea yli kymmenen vuoden ajan. Hän julkaisi kirjan *Silmänisku, flirtin ja valloitustaidon opas* (WSOY 1998).

Nykyisin Kaarresalo-Kasari kirjoittaa miehensä, televisiotutkija ja muusikko Heikki Kasarin kanssa Jazzrytmit-verkkolehteen. Jazzmuusikot ry valitsi Kaarresalo-Kasarin vuoden Jazzdiggariksi 2009. Vuonna 2020 Kaarresalo-Kasari julkaisi elämäkertansa *Jazztyttö* (Aviador), joka kertoo hänen monikymmenvuotisesta ystävyyssuhteestaan jazzikoni Ornette Colemanin sekä elokuvanero Elia Kazanin kanssa.

Vuonna 2022 julkaistiin Eila Kaarresalo-Kasarin ja Heikki Kasarin kirja *Jazzia Manhattanilla*.

Lähteet
-------

* Hopkinson & Blake 1975: Women Who Make Movies. ISBN 0911974121, sivut 112, 251 ja 286.[vanhentunut linkki]
* Niemi, Oittinen, Rajalahti ja Savolainen (toim.): *Suomineito zoomaa*, Kansan sivistystyön liitto 1990, ISBN 951-9455-17-5, s. 184.

### Viitteet

1. ↑  Eila Kaarresalo-Kasari Elonetissä.
2. ↑  Ampumarata, Suomen Elokuvakontakti ry. Viitattu 31.7.2014. (Arkistoitu – Internet Archive)
3. ↑  Ota flirtti haltuun! Iltalehti 11.11.2008. Viitattu 22.2.23.
4. ↑  Köyhäilyä 10 neliössä, Eila Kaarresalo-Kasarin ja Heikki Kasarin mökkikausi kestää toukokuusta lokakuuhun. (Arkistoitu – Internet Archive) Helsingin Sanomat 3.7.2009. Viitattu 1.8.2014.
5. ↑  Vuoden Jazzdiggari valittiin toisen kerran (Arkistoitu – Internet Archive), Gramexpress 2/2009. PDF. s. 14. Gramex ry. Viitattu 31.7.2014.
6. ↑  Jazztyttö *aviador*. Viitattu 7.9.2020.

Aiheesta muualla
----------------

* Eila Kaarresalo-Kasarin kotisivu
* Ampumarata ARTE-kanavalla 1996
* Finnish Frustrations,Clairmont Film Festival '95. Google Books.
* Finnish Frustrations, Films by Women Chicago '74 ()
* Finnish Frustrations, the First International Festival of Women's Films, New York, 1972 ()
* Odeon Films, City University of New York, Six Films by Women from Odeon ()
* Telefon-elokuvan kuvaukset Suomessa ()
* Vuoden jazzdiggari valittiin toisen kerran (tässä toimiva linkki):

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ritva
* Elonet

 |

 |